เช็คยัง 7 หุ้นรับเหมาฯตัวแม่ไตรมาสแรกกวาดกำไรเต็มสูบ!
เปิดโผ 7 หุ้นรับเหมาตัวแม่ ไตรมาส 1/59 โกยกำไรแบบจัดเต็ม นำทีมโดย SYNTEC-BJCHI-SEAFCO-TTCL-PLE-ITD-TPOLY 
24 พ.ค. 2559

เปิดโผ 7 หุ้นรับเหมาตัวแม่ ไตรมาส 1/59 โกยกำไรแบบจัดเต็ม นำทีมโดย SYNTEC-BJCHI-SEAFCO-TTCL-PLE-ITD-TPOLY 
“ข่าวหุ้นธุรกิจออนไลน์” ได้ทำการสำรวจราคาหุ้นบริษัทจดทะเบียน (บจ.) อสังหาริมทรัพย์และก่อสร้าง (PROPCON) หมวดบริการรับเหมาก่อสร้าง (CONS) ในตลาดหลักทรัพย์ โดยใช้เกณฑ์คัดเลือกบจ.ที่ผลประกอบการไตรมาส 1/59 (สิ้นสุด 31 มี.ค.59) ที่มีกำไรเติบโตโดดเด่นเมื่อเทียบกับช่วงเดียวกันของปีก่อน รวมทั้งบริษัทที่สามารถพลิกกลับมามีกำไร รวมทั้งสิ้น 7 บริษัทดังนี้
 
อันดับ 1 บริษัท ซินเท็ค คอนสตรัคชั่น จำกัด (มหาชน) หรือ SYNTEC รายงานผลการดำเนินงานไตรมาส 1/59 สิ้นสุดวันที่ 31 มี.ค.59 (รวมบริษัทย่อย) มีกำไรสุทธิ 230.62 ล้านบาท หรือมีกำไรสุทธิ 0.14 บาทต่อหุ้น เพิ่มขึ้น 134% จากช่วงเดียวกันของปีก่อนที่มีกำไรสุทธิ 98.63 ล้านบาท หรือมีกำไรสุทธิ 0.06 บาทต่อหุ้น โดยผลการดำเนินงานในไตรมาสดังกล่าวที่เพิ่มขึ้น เนื่องจากบริษัทมีรายได้อื่นเพิ่มขึ้น 21 ล้านบาทขณะที่ค่าใช้จ่ายอื่นและต้นทุนทางการเงินลดลง
 
อันดับ 2 บริษัท บีเจซี เฮฟวี่ อินดัสทรี จำกัด (มหาชน) หรือ BJCHI รายงานผลการดำเนินงานไตรมาส 1/59 สิ้นสุดวันที่ 31 มี.ค.59 (รวมบริษัทย่อย) มีกำไรสุทธิ 338.72 ล้านบาท หรือมีกำไรสุทธิ 0.21 บาทต่อหุ้น เพิ่มขึ้น 110% จากช่วงเดียวกันของปีก่อนที่มีกำไรสุทธิ 161.31 ล้านบาท หรือมีกำไรสุทธิ 0.13 บาทต่อหุ้น โดยผลการดำเนินงานในไตรมาสดังกล่าวที่มีกำไรเพิ่มขึ้น เนื่องจากบริษัทมีรายได้เพิ่มขึ้นหลังขณะที่ต้นทุนและค่าใช้จ่ายในการขายและบริหารลดลง
 
อันดับ 3 บริษัท ซีฟโก้ จำกัด (มหาชน) หรือ SEAFCO รายงานผลการดำเนินงานไตรมาส 1/59 สิ้นสุดวันที่ 31 มี.ค.59 (รวมบริษัทย่อย) มีกำไรสุทธิ 53.71 ล้านบาท หรือมีกำไรสุทธิ 0.17 บาทต่อหุ้น เพิ่มขึ้น 92% จากช่วงเดียวกันของปีก่อนที่มีกำไรสุทธิ 27.91 ล้านบาท หรือมีกำไรสุทธิ 0.09 บาทต่อหุ้น โดยผลการดำเนินงานในไตรมาสดังกล่าวที่เพิ่มขึ้น เนื่องจากบริษัทมีรายได้เนื่องจากบริษัทส่งมอบงานได้ดีกว่าปีก่อน ขณะที่ต้นทุนจากการรับจ้างลดลง
 
อันดับ 4 บริษัท ทีทีซีแอล จำกัด (มหาชน)หรือ TTCL รายงานผลการดำเนินงานไตรมาส 1/59 สิ้นสุดวันที่ 31 มี.ค.59 (รวมบริษัทย่อย) มีกำไรสุทธิ 140.33 ล้านบาท หรือมีกำไรสุทธิ 0.25 บาทต่อหุ้น เพิ่มขึ้น 42% จากช่วงเดียวกันของปีก่อนที่มีกำไรสุทธิ 98.58 ล้านบาท หรือมีกำไรสุทธิ 0.18 บาทต่อหุ้น โดยผลการดำเนินงานมีกำไรเพิ่มขึ้น เนื่องจากรายได้การก่อสร้างและรายได้การบริหารงานโรงไฟฟ้าเพิมขึ้น
 
ขณะเดียวกันยังมีบริษัทที่ผลประกอบการไตรมาส 1/59 พลิกกำไรเมื่อเทียบกับไตรมาส 1/58 ดังนี้
อันดับ 5 บริษัท เพาเวอร์ไลน์ เอ็นจิเนียริ่ง จำกัด (มหาชน) หรือ PLE รายงานผลการดำเนินงานประจำไตรมาส 1/59 สิ้นสุดวันที่ 31 มี.ค.59 (รวมบริษัทย่อย) มีกำไรสุทธิ 22.54 ล้านบาท หรือมีกำไรสุทธิ 0.02 บาทต่อหุ้น เทียบกับช่วงเดียวกันของปีก่อนที่ขาดทุนสุทธิ 161.29 ล้านบาท หรือมีกำไรสุทธิ 0.15 บาทต่อหุ้น โดยผลการดำเนินงานงานที่พลิกกำไร เนื่องจากบริษัทควบคุมต้นทุนในการบริหารงานได้ดี
 
อันดับ 6 บริษัท อิตาเลียนไทย ดีเวล๊อปเมนต์ จำกัด (มหาชน) หรือ ITD รายงานผลการดำเนินงานประจำไตรมาส 1/59 สิ้นสุดวันที่ 31 มี.ค.59 (รวมบริษัทย่อย) มีกำไรสุทธิ 68.50 ล้านบาท หรือมีกำไรสุทธิ 0.013 บาทต่อหุ้น เทียบกับช่วงเดียวกันของปีก่อนที่ขาดทุนสุทธิ 509.60 ล้านบาท หรือขาดทุนสุทธิ 0.0965 บาทต่อหุ้น โดยผลการดำเนินงานพลิกมีกำไร เนื่องจากมีรายได้จากการให้บริการก่อสร้าง-การขายเพิ่มขึ้น 
 
อันดับ 7 บริษัท ไทยโพลีคอนส์ จำกัด (มหาชน) หรือ TPOLY รายงานผลการดำเนินงานไตรมาส 1/59 สิ้นสุดวันที่ 31 มี.ค.59 (รวมบริษัทย่อย) มีกำไรสุทธิ 17.31 ล้านบาท หรือมีกำไรสุทธิ 0.031 บาทต่อหุ้น เทียบกับช่วงเดียวกันของปีก่อนที่มีผลขาดทุนสุทธิ 15.88 ล้านบาท หรือขาดทุนสุทธิ 0.032 บาทต่อหุ้น โดยผลการดำเนินงานในไตรมาสดังกล่าวพลิกกำไรเนื่องจาก บริษัทมีรายได้จากการขายอสังหาริมทรัพย์ รายได้จากการขายไฟฟ้า
 
*ทั้งนี้ข้อมูลที่มีการนำเสนอข้างต้น เป็นเพียงข้อแนะนำจากข้อมูลพื้นฐานเพื่อประกอบการตัดสินใจของนักลงทุนเท่านั้น และมิได้เป็นการชี้นำ หรือเสนอแนะให้ซื้อหรือขายหลักทรัพย์ใดๆ การตัดสินใจซื้อหรือขายหลักทรัพย์ใดๆ ของผู้อ่าน ไม่ว่าจะเกิดจากการอ่านบทความในเอกสารนี้หรือไม่ก็ตาม ล้วนเป็นผลจากการใช้วิจารณญาณของผู้อ่าน